Somalio herbas

Somalio herbas – Somalio valstybės simbolis, priimtas 1956 m. spalio 10 d.

Herbo skydas klasikinės formos, žydrame lauke su siauru auksiniu bordiūru balta penkiakampė žvaigždė. Virš skydo auksinė karūna, matyti penki kastuviški dantys su kryžiaus formos išpjovomis.
Skydininkai du natūralios spalvos piestu stovintys leopardai. Skydo pagrindas – dvi buku kampu sukryžiuotos ietys ir du tamsiai žali palmių lapai. Ant iečių užkabinta oranžinė juosta.

 Istoriniai Somalio herbai 
Balta žvaigždė mėlyname fone jau buvo Italijos Somalio herbe. Leopardas buvo skyde kaip figūra, o ne kaip skydininkas. Italijos Somalio herbo skydas buvo perkirstas, viršutinis laukas mėlynas su einančiu auksiniu juodomis dėmėmis leopardu su balta žvaigžde virš leopardo galvos. Apatinis laukas raudonas, su dviem šešiakampėmis sidabrinėmis žvaigždėmis. Abu laukus skiria balta tankiai banguota juostelė.

Kategorija:Valstybiniai herbai
Kategorija:Somalio atributika